open-index/open-wikipedia-markdown huggingface dataset:
Stigmella anomalella

***Stigmella anomalella*** er en sommerfugl som tilhører familien dvergmøll (Nepticulidae). Den er funnet noen få steder i Sør-Norge.

## Utseende

En liten (vingespenn ca. 6 millimeter), bronsefarget møll. Antennen er trådformet, mørk og omtrent halvparten så lang som forvingen. Det innerste, kraftig utvidete leddet er hvitt, hodet er mørkhåret. Kroppen er mørk. Forvingene er glinsende bronsefarget, gjerne med et litt grønnlig skjær, vingespissen har et tydelig, purpur fargeskjær. Denne arten har ikke noe lyst tverrbånd i vingen. Bakvingen er smal, grå, med lange frynser.

## Levevis
Larvene lever i bladene på ulike roser (*Rosa* spp.), av og til også på blodtopp (*Sanguisorba officinalis*). Arten har to generasjoner hver sommer som flyr henholdsvis i juni og i månedsskiftet juli-august. Larven lager en mine som gjerne følger ytterkanten på rosebladet.

## Utbredelse
Arten er utbredt i den palearktiske sone, også på Kanariøyene. I Norge er det spredte funn av den like nord til Lofoten, mest i Sør-Norge.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Overfamilien Nepticuloidea
******** Familien dvergmøll, Nepticulidae
********* Underfamilien Nepticulinae
********** Stammen Nepticulini
*********** Slekten *[[Stigmella]]* Schrank, 1802  – 45 arter i Norge
************ *Stigmella anomalella* (Goeze, 1783)

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 149-150. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/stigmella_anomalella.html
* *Stigmella anomalella* på UK moths: https://web.archive.org/web/20111017154938/http://ukmoths.org.uk/show.php?bf=92
## Eksterne lenker
*
Stigmella centifoliella

***Stigmella centifoliella*** er en sommerfugl som tilhører familien dvergmøll (Nepticulidae). Denne artens lever på roseblader, og er bare med sikkerhet funnet én gang i Norge, i Drammen i Buskerud.

## Utseende

En liten (vingespenn 4,5-6 millimeter), bronsefarget møll. Antennen er trådformet, mørk rundt halvparten så lang som forvingen. Det innerste, kraftig utvidete leddet er hvitt. Hodet er gulhåret, kroppen mørk, men med en smal, hvit krage i "nakken". Forvingene er mørkt bronsefargede, litt utenfor midten med et ganske bredt, sølvhvitt til gulhvitt tverrbånd. Bakvingen er smal, grå, med lange frynser.

## Levevis
Larvene utvikler seg som minerere inne i blader av roser (*Rosa* spp.), de kan også gå på blodtopp (*Sanguisorba officinalis*). I motsetning til minene til *[[Stigmella anomalella]]* løper denne artens slyngete miner sjelden langs bladets ytterkant. Arten har trolig to generasjoner hvert år, men dette er ikke kjent med sikkerhet i Norden.

## Utbredelse
Arten er utbredt i Europa, på Kanariøyene og i Nord-Afrika. I Norge er den bare med sikkerhet funnet i Drammen i Buskerud. Arten ble vurdert som Sårbar (VU) i Norsk rødliste for arter fra 2015.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Overfamilien Nepticuloidea
******** Familien dvergmøll, Nepticulidae
********* Underfamilien Nepticulinae
********** Stammen Nepticulini
*********** Slekten *[[Stigmella]]* Schrank, 1802  – 45 arter i Norge
************ *Stigmella centifoliella* (Zeller, 1848)

## Referanser




## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 150-151ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/stigmella_centifoliella.html
* *Stigmella centifoliella* på UK moths: https://web.archive.org/web/20120929195814/http://www.ukmoths.org.uk/show.php?bf=98
## Eksterne lenker
*
Stigmella magdalenae

***Stigmella magdalenae*** er en sommerfugl som tilhører familien dvergmøll (Nepticulidae). Den har larver som minerer i bladene til busker og trær i rosefamilien.

## Utseende

En knøttliten (vingespenn 3,5-4,5 millimeter), bronsefarget møll. Antennen er trådformet, mørk og omtrent halvparten så lang som forvingen. Det innerste, kraftig utvidete leddet er hvitt, hodet er kledt med gulbrune eller brunlige hår, bakerst med en hvit krage. Kroppen er mørk. Forvingene er gulgrå med en svak bronseglans, uten noe lyst tverrbånd. Bakvingen er smal, grå, med lange frynser.

## Levevis
Larvene lever i bladene på ulike busker og trær i rosefamilien, blant andre rogn (*Sorbus aucuparia*), asal (*Sorbus*-arter), mispel (*Cotoneaster*-arter) og sjeldnere på eple (*Malus* spp.). Arten har én generasjon hver sommer som flyr i mai-juni. Larven lager en nokså kort, slynget mine.

## Utbredelse
Arten er utbredt i Europa øst til Volga-området. I Norge er den funnet nord til Sogn og Fjordane, dessuten er det et funn fra Finnmark.

## Systematisk inndeling
Noen regner dette artsnavnet som et synonym for *[[Stigmella nylandriella]]*.

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Overfamilien Nepticuloidea
******** Familien dvergmøll, Nepticulidae
********* Underfamilien Nepticulinae
********** Stammen Nepticulini
*********** Slekten *[[Stigmella]]* Schrank, 1802  – 45 arter i Norge
************ *Stigmella magdalenae* (Klimesch, 1950)

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 156-158. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/stigmella_magdalenae.html
* *Stigmella magdalenae* på UK moths: http://ukmoths.org.uk/show.php?bf=104
## Eksterne lenker
*
Erasmusprisen

**Erasmusprisen** er en internasjonal pris som tildeles for innsats for å fremme europeisk kultur. Den kan tildeles både person og institusjoner. Prisen er oppkalt etter Erasmus fra Rotterdam. Stiftelsen Praemium Erasmianum står bak utmerkelsen. Erasmusprisen ble etablert i 1958 av prins Bernhard av Nederland ved grunnleggelsen av Stiftelsen Praemium Erasmianum. Nederlands konge Willem-Alexander er Erasmusprisens høye beskytter.

Prisen består siden 1995 av et utmerkelsestegn bestående av titanplater, som når de er foldet ser ut som et skjerf, og når de er lukket tar form av en bok. Platene er utstyrt med en tekst fra et av Erasmus' brev og i hans håndskrift. I tillegg kommer prispenger på  euro.

## Mottagere
Disse er tildelt Erasmusprisen:

* 1958 – Det østerrikske folk
* 1959 – Robert Schuman, Karl Jaspers
* 1960 – Marc Chagall, Oskar Kokoschka
* 1962 – Romano Guardini
* 1963 – Martin Buber
* 1964 – Union Académique Internationale
* 1965 – Charles Chaplin, Ingmar Bergman
* 1966 – Herbert Read, René Huyghe
* 1967 – Jan Tinbergen
* 1968 – Henry Moore
* 1969 – Gabriel Marcel, Carl Friedrich von Weizsäcker
* 1970 – Hans Scharoun
* 1971 – Olivier Messiaen
* 1972 – Jean Piaget
* 1973 – Claude Lévi-Strauss
* 1974 – Ninette de Valois, Maurice Béjart
* 1975 – Ernst Gombrich, Willem Sandberg
* 1976 – Amnesty International, René David
* 1977 – Werner Kaegi, Jean Monnet
* 1978 – Poppentheater
* 1979 – *[[Die Zeit]]*, *[[Neue Zürcher Zeitung]]*
* 1980 – Nikolaus Harnoncourt, Gustav Leonhardt
* 1981 – Jean Prouvé
* 1982 – Edward Schillebeeckx
* 1983 – Raymond Aron, Isaiah Berlin, Leszek Kołakowski, Marguerite Yourcenar
* 1984 – Massimo Pallottino
* 1985 – Paul Delouvrier
* 1986 – Václav Havel
* 1987 – Alexander King
* 1988 – Jacques Ledoux
* 1989 – International Commission of Jurists
* 1990 – Grahame Clark
* 1991 – Bernard Haitink
* 1992 – Simon Wiesenthal, Archivo General de Indias
* 1993 – Peter Stein
* 1994 – Sigmar Polke
* 1995 – Renzo Piano
* 1996 – William McNeill
* 1997 – Jacques Delors
* 1998 – Mauricio Kagel
* 1998 – Peter Sellars
* 1999 – Mary Robinson
* 2000 – Hans van Manen
* 2001 – Adam Michnik, Claudio Magris
* 2002 – Bernd og Hilla Becher
* 2003 – Alan Davidson
* 2004 – Abdolkarim Soroush, Sadiq al–Azm, Fatema Mernissi
* 2005 – Simon Schaffer, Steven Shapin
* 2006 – Pierre Bernard
* 2007 – Péter Forgács
* 2008 – Ian Buruma
* 2009 – Antonio Cassese, Benjamin Ferencz
* 2010 – José Antonio Abreu
* 2011 – Joan Busquets
* 2012 – Daniel Dennett
* 2013 – Jürgen Habermas
* 2014 – Frie Leysen
* 2015 – Wikipediabevegelsen
* 2016 – A.S. Byatt
* 2017 – Michèle Lamont
* 2018 – Barbara Ehrenreich
* 2019 – John Adams
* 2020 – Ikke utdelt
* 2021 – Grayson Perry
* 2022 – David Grossman

## Referanser


## Eksterne lenker
*
Savannakhet (provins)

**Savannakhet** (laotisk: ສະ ຫວັນ ນະ ເຂດ) er en provins i Laos. Navnet Savannakhet stammer fra **Savanh Nakhone**, som betyr «*paradisby*», provinsens opprinnelige navn. Derfor bærer det samme betydning som Nakhon Sawan i Thailand. Denne provinsen ligger sør i landet og grenser til Khammouan i nord, Saravane i sør, de vietnamesiske provinsene Quang Tri og Huế i øst og de thailandske provinsene Nakhon Phanom og Mukdahan i vest. Savannakhet er den største provinsen i Laos, og utgjør sammen med Vientiane de største byområdene i Laos. Hovedstaden Savannakhet eller *Kaysone Phomvihane* er Laos' nest største by etter Vientiane. Den danner et viktig handelssted mellom Thailand og Vietnam. Byen ble bombet og deretter okkupert av thailandske militære styrker under den fransk-thailandske krigen. 

## Administrativ inndeling
Provinsen er delt inn i følgende distrikter:

1. Atsaphangthong (13-03)
2. Atsaphone (13-13)
3. Champhone (13-09) 
4. Kaysone Phomvihane, tidligere Khanthabouly (13-01)
5. Nong (13-06)
6. Outhoumphone (13-02)
7. Phalanxay (13-15)
8. Phine (13-04)
9.  Sepone (13-05)
10. Songkhone (13-08)
11. Thapangthong (13-07)
12. Vilabuly (13-12)
13. Xaybuly (13-11)
14. Xayphouthong (13-14) 
15. Xonnabouly (13-10)
Koppal (distrikt)

**Koppal** (kannada: ಕೊಪ್ಪಳ) er et distrikt i den indiske delstaten Karnataka. Distriktets hovedstad er Koppal. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 16,79 % av befolkningen.

Barn i alderen 0 til 6 år utgjorde 14,18 % i 2011 mot 17,65 % i 2001. Antallet jenter i den alderen per tusen gutter er 953 i 2011, det samme som i 2001. 

## Referanser


## Eksterne lenker
*
Stigmella floslactella

***Stigmella floslactella*** er en sommerfugl som tilhører familien dvergmøll (Nepticulidae). Den har larver som minerer i bladene på hassel. Ulikt de fleste andre dvergmøll er denne arten ganske variabel i fargen. Den forekommer langs kysten av Sørlandet i Norge.

## Utseende

En liten (vingespenn 5-6 millimeter), ganske brokete farget møll. Ulikt mange andre dvergmøll er denne arten ganske variabel i fargen på vingene. Antennen er trådformet, gulbrun og omtrent halvparten så lang som forvingen. Det innerste, kraftig utvidete leddet er hvitt, hodet er kledt med gule hår. Forkroppen er kan variere i farge fra gulbrun til brunsvart, bakkroppen er mørk. Forvingene er forholdsvis lyst fargede, med påfallende store skjell. De kan være ensfarget brunlige, gule med mørk spiss eller gulbrune med et bredt, litt krumt, lyst tverrbånd, i så fall er spissen gjerne mørkere. Om grunnfargen er lys, er det gjerne spredte, mørkere skjell der også. Bakvingen er smal, grå, med lange frynser. Arten er vanligvis nokså lett å kjenne på den lyse vingefargen, de fleste andre dvergmøll er mye mørkere.

## Levevis
Larvene lever i bladene på hassel (*Corylus avellana*). Arten har to generasjoner hver sommer som flyr henholdsvis i mai-juni og i august. Larven lager en nokså bred, uregelmessig slynget mine.

## Utbredelse
Arten er utbredt i Europa øst til Volga-området. I Norge er den funnet langs kysten vest til Rogaland.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Overfamilien Nepticuloidea
******** Familien dvergmøll, Nepticulidae
********* Underfamilien Nepticulinae
********** Stammen Nepticulini
*********** Slekten *[[Stigmella]]* Schrank, 1802  – 45 arter i Norge
************ *Stigmella floslactella* (Haworth, 1828)

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 165-166. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/stigmella_floslactella.html
* *Stigmella floslactella* på UK moths: https://web.archive.org/web/20111016214734/http://ukmoths.org.uk/show.php?bf=75
## Eksterne lenker
*
Jørgen Graabak

**Jørgen Nyland Graabak** (født 1991) er en norsk, tidligere kombinertløper som representerte Byåsen og Granåsen Skiteam. Han debuterte i verdenscupen 8. januar 2011 i Schonach. Han har fire OL-gull, derav to individuelle og tre VM-gull.

## Karriere
Graabak slo gjennom internasjonalt i sesongen 2011/2012, og tok sin første pallplassering 18. desember 2011 da han ble nr. 3 i et verdenscuprenn i Seefeld. 7. januar 2012 ledet han Norge til seier i lagkonkurransen i Oberstdorf, og uken etter tok han sin andre pallplass, en andreplass, i Chaux-Neuve.

Graabak gikk sammen med Magnus Krog, Magnus Moan og Håvard Klemetsen på det norske laget som tok sølv i lagkonkurransen i normalbakken i VM 2013 i Val di Fiemme. Alle fire tilhører Granåsen Skiteam.

18. februar 2014 ble Graabak olympisk mester i øvelsen stor bakke/10&nbsp;km i OL 2014 i Sotsji. Magnus Moan tok sølv slik at det ble dobbelt norsk. Dette var første norske OL-gull i kombinert siden OL i Nagano i 1998. Jørgen Graabak ble med dette den andre fra Melhus som har tatt gull i vinter-OL, Toralf Engan var den første, femti år tidligere. To dager senere gikk Jørgen Graabak siste etappe for Norges lag som gikk inn til gull i lagkonkurransen stor bakke / 4 x 5 km. De andre på laget var Magnus Moan, Håvard Klemetsen og Magnus Krog.

Jørgen Graabak vant 2×7,5&nbsp;km i kombinert langrenn lag finale menn sammen med Håvard Klemetsen i Lahtis 1. mars 2014.

Graabak ble tildelt Olavstatuetten i 2014.

Han tok sølv under Vinter-OL 2018. Graabak ble verdensmester da han var med på Norges lag som vant 4 × 5 kilometer stafett/normalbakke i Ski-VM 2019 i Seefeld.

Under Vinter-OL 2022 i Beijing, tok han to gull og ett sølv.

Graabak la opp som aktiv utøver etter 2024/25-sesongen.

## Verdenscupseire

## Sammenlagtplasseringer i verdenscupen

## Se også
* Liste over norske mestvinnende vinterolympiere
* OL-medaljører i kombinert

## Referanser


## Eksterne lenker
* 
* 
* 
*
Scada (sommerfugl)

***Scada*** er en slekt av sommerfugler som hører til gruppen Ithomiini i den store familien flikvinger (Nymphalidae). Det er kjent fem arter som alle lever i den Neotropiske region (Sør- og Mellom-Amerika).

## Utseende
Små, spinkle sommerfugler med avrundede vinger. Vingene er mer eller mindre gjennomsiktig gule, med mørke tegninger.

## Levevis
Som de aller fleste Danainae er disse sommerfuglene giftige, og signaliserer dette med et karakteristisk utseende.
Larvene lever på planter i søtvierfamilien.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien Danainae Boisduval, 1833
*************** Gruppen **[[Ithomiini]]** Doherty, 1891 – 370 arter, Sør- og Mellom-Amerika
**************** Gruppen Mechanitina
***************** Slekten *Scada* Kirby, 1871
****************** *[[Scada karschina]]* (Herbst, 1792)
****************** *[[Scada kusa]]* (Hewitson, 1872)
****************** *[[Scada reckia]]* (Hübner, 1808)
****************** *[[Scada zemira]]* (Hewitson, 1856)
****************** *[[Scada zibia]]* (Hewitson, 1856)

## Kilder
* d'Abrera, B. (1984) Butterflies of South America. Hill House. ISBN 0-9593639-2-0

## Eksterne lenker
* 
* Ithomiini på ''Tree of life''
* Bildegalleri over artene
Uttaradhyayana sutra

**Uttaradhyayana sutra** er en hellig tekst i jainismen, og inneholder en innledende undervisning i jainistiske ideer, begreper og etiske idealer. Teksten framstår som undervisning i 36 leksjoner, med Sudharman som lærer og munken Jambu som elev, selv om denne rammefortellingen sjelden er svært synlig. Sudharman (Sudhamma) regnes som hoveddisippelen til jainismens «grunnlegger» Mahavira (599-527 f.Kr.)

Svetambararetningen i jainismen regner med seks grupper av hellige tekster; Uttaradhyayana sutra er en av fire tekstene i  gruppen av Mūlasutraer; og regnes som en av de eldste tekstene i jainenes kanon. Teksten beskrives som «en veldig viktig kanonisk tekst. Samtidig er den også velegnet for et publikum som ikke er så godt kjent med jainismen, fordi den, i motsetning til store deler av det kanoniske korpus, ikke er så teknisk og systematisk repeterende. Dens leksjoner balanserer også fint mellom historier og dialoger på den ene siden, og mer belærende leksjoner.»

Navnet kan oversettes med «svar-kapitlene», «de siste kapitlene» eller «de beste kapitlene».
## Referanser


## Eksterne lenker
*  Engelsk oversettelse fra 1884
You Can Have Her

**«You Can Have Her»** er en  amerikansk sang. Melodien er skrevet av Bill Cook og den amerikanske versjonen var en hit for Roy Hamilton i 1961.

Den svenske teksten, **«Sånt är livet»**, er skrivet av Stikkan Anderson under psevdonymet Stig Rossner.

Anita Lindblom, S. O. Walldoffs orkester spilte inn sangen i oktober 1961. Den ble utgitt på singlen Fontana 271&nbsp;201&nbsp;TF.

Lindblom fremførte  «Sånt är livet» i spillefilmen *[[Vi fixar allt]]* (1961).

Anita Lindbloms versjon lå på VG-lista i 22 uker i 1962 og på en førsteplass i syv uker.

Svenn-Erik Fjeldberg har spilt inn en norskspråklig versjon på plate («Sånn er livet»).

## Referanser
Stuart McCall

**Andrew Stuart Murray McCall** (født 1964) er en engelskfødt skotsk fotballtrener og tidligere fotballspiller som er assistenttrener for .

McCall er sønn av den skotske fotballspilleren Andy McCall, som blant annet spilte for , WBA og .

Stuart McCall deltok med  i VM i fotball 1990 og i EM i fotball 1992 og EM i fotball 1996.

Etter sin aktive karriere som spiller har Stuart McCall vært trener for  fra 2007 til februar 2010, og fra 30. desember samme år i Scottish Premier League-klubben . Her oppnådde han allerede i første sesong å ta laget til finalen i Scottish Cup, hvor laget tapte 3-0 for , og ble i sesongen 2011-2012 blitt utnevnt til månedens manager to ganger, for juli/august og oktober.

Den 2. november 2014 ble det meldt at han trakk seg som trener eller at Motherwell hadde levert skuffende resultater i sesongen så langt, og tapt fem kamper på rad. Laget lå da på nest sisteplass.

## Referanser


## Eksterne lenker
*
Den første ivorianske borgerkrig

**Den første ivorianske borgerkrig** (fransk: *La Première Guerre Civile de Côte d'Ivoire*) var en konflikt i Elfenbenskysten som varte fra 2002 til 2007 og ble utkjempet mellom regjeringsstyrker støttet av militser og opprørsgrupper. Mesteparten av kampene ble utkjempet før slutten av 2004, men fra da av var landet delt i to, hvor opprørerne kontrollerte den nordlige delen av landet og regjeringen hadde kontrollen i sør. Etter hvert økte stridighetene igjen, med angrep på utenlandske soldater og på sivile. I 2006 var det store spenninger i landet, og mange mente at FN-styrkene og de franske styrkene som skulle opprettholde freden hadde mislykkes. Likevel fikk Elfenbenskystens herrelandslag i fotball æren for å bringe de stridende partene sammen da det kvalifiserte seg til verdensmesterskapet i 2006. I 2004 ble De forente nasjoners operasjon på Elfenbenskysten igangsatt, men på grunn av begrensede styrker klarte den ikke å stanse stridighetene. Etter det ivorianske valget i 2010 brøt stridighetene ut igjen i den andre ivorianske borgerkrig, som endte med at opposisjonspartiet Forces Nouvelles de Côte d'Ivoires presidentkandidat Alassane Ouattara, som fikk flest stammer  valget, overtok makten i landet.
Jean-Baptiste Maunier

**Jean-Baptiste Maunier** (født 1990) er en fransk skuespiller og sanger. Maunier har vært med i fjernsynsfilmer som Hellphone og Mathieu og korguttene (Les Choristes). Han har også medvirket i musikkgrupper, samt arbeidet med veldedighet for å finansiere organisasjonen Les Restos du Cœur.

## Referanser


## Eksterne lenker
* 
* 
*
Sutrakrtanga sutra

**Sutrakrtanga sutra** er en hellig tekst i jainismen, og inneholder en innledende undervisning i jainistiske ideer, begreper og etiske idealer. Teksten framstår som undervisning fra Sudharman (Sudhamma), som regnes som hoveddisippelen til jainismens «grunnlegger» Mahavira (599-527 f.Kr.) 

Svetambararetningen i jainismen regner med seks grupper av hellige tekster; Sutrakrtanga sutra er den andre av de tolv tekstene i gruppen av angaer; og regnes som en av de eldste tekstene i jainenes kanon. Tekstens formål er å «styrke unge munker i deres tro på – og hengivenhet til – jainismen ved å motbevise de konkurrerende, kjetterske lærene de vil møte på, og slik hjelpe dem med å oppnå det høyeste gode, frigjøring.» Teksten inneholder også avsnitt som skildrer jainismens visjoner og beskrivelser av helvete. «Når jainlitteraturen snakker om syndere og folk som ikke følger den etikk og moral jainismen foreskriver, så gjøres det alltid klart at de i neste gjenfødelse ble født i et grufullt helvete … som ligner svært mye på de forestillinger man finner i de helvetesbeskrivelsene de fleste forbinder med kristendommen.» 

## Referanser


## Eksterne lenker
*  Engelsk oversettelse fra 1884
Den andre ivorianske borgerkrig

**Den andre ivorianske borgerkrig** (fransk: *La Seconde Guerre Civile de Côte d'Ivoire*) var en konflikt på Elfenbenskysten i 2011 og som ble utkjempet mellom regjeringsstyrker støttet av militser og opprørsgrupper støttet av De forente nasjoner og det franske militæret. Krigen brøt ut i februar/mars 2011, da den politiske krisa som hadde vart siden slutten på det ivorianske valget i 2010 i november året før eskalerte til en væpnet konflikt mellom styrkene lojale overfor Laurent Gbagbo, som siden 2000 hadde vært landets president, og tilhengerne til Alassane Ouattara, som var den internasjonalt anerkjente presidenten siden han ble erklært presidentvalgets vinner. Etter flere måneder med mislykkede forhandlinger og sporadisk vold mellom partene eskalerte konflikten da Ouattaras styrker tok kontrollen over mesteparten av landet, mens Gbagbo ble innestengt i Abidjan, den største byen i Elfenbenskysten. Internasjonale organisasjoner meldte om flere menneskerettighetsbrudd på begge sider, særlig i byen Duékoué, hvor 800 mennesker skal ha blitt drept den 29. mars. De forente nasjoner og Frankrikes styrker deltok også i militære aksjoner, med det mål å beskytte deres egne styrker og sivile. 11. april endte konflikten, da Ouattaras styrker arresterte Gbagbo i hans residens.
Luc Coene

**Luc Coene** (født 11. mars 1947 i Gent i Belgia, død 5. januar 2017 samme sted) var en belgisk økonom som fra 1. april 2011 til 10. mars 2015 var sentralbanksjef i Belgias nasjonalbank (Nationale Bank van België).

## Liv og virke
### Utdanning
Coene hadde universitetsutdanning (*Degree*) innen sosialøkonomi fra Universitetet i Gent, og hadde hovedfag (*Post-graduate diploma*) innen europeisk økonomisk integrasjon  fra Europa-colleget i Brugge.

### Karriere
Han begynte å jobbe ved Belgias nasjonalbank i 1973, og jobbet i forskningsavdelingen og utenlandsavdelingen fram til 1979. Da gikk han til IMF, og var assisterende administrator for Belgia fram til 1985. Han var kabinettnestsjef for Finansministerens kontor fra februar til november 1985, deretter kabinettsjef for visestatsministerens kontor og budsjettministerens kontor fram til mai 1988.

Fra juni til november 1988 var han hospitant hos IMF, deretter var han økonomisk rådgiver for Europakommisjonens generaldirektorat for økonomiske og finansielle saker (Directorate-General for Economic and Financial Affairs – ECFIN), fra 1989 til 1992. Han returnerte til sentralbanken i 1992, og ble rådgiver for avdelingslederen for utenlandsavdelingen.

Fra november 1995 til juli 1999 var han senator i Belgias senat, der han representerte Vlaamse Liberalen en Democraten (VLD). Fra 1999 til 2001 var han leder for Statsministerens kontor, og sekretær for ministerrådet (*Council of Ministers*). De neste to årene, fra 2001 til 2003, var han formann i direktørstyret for statsministeren kanselli, for statsminister Guy Verhofstadt, samtidig som han var sekretær for ministerrådet.

I 2003 returnerte han igjen til sentralbanken, og var visesentralbanksjef fra 4. august 2003, for en seksårsperiode. Denne stillingen fikk han fornyet i 2009, og han begynte sin andre termin 4. august 2009. Da Guy Quaden avsluttet sin termin som sentralbanksjef i 2011 overtok Coene som sentralbanksjef; han begynte i stillingen 1. april 2011.

Ved siden av stillingen som sentralbanksjef hadde han flere andre verv, eksempelvis:
* Medlem av ESBs formannskap (Governing Council)
* Direktør i Den internasjonale oppgjørsbanken
* Medlem av G10s *Board of Governors*

Han gikk av som sentralbanksjef 10. mars 2015, og Jan Smets overtok stillingen 11. mars.

## Referanser


## Eksterne lenker
* Curriculum vitae Luc Coene, Governor National Bank of Belgium
Udupi (distrikt)

**Udupi** (kannada: ಉಡುಪಿ ಜಿಲ್ಲೆ) er et distrikt i den indiske delstaten Karnataka. Distriktets hovedstad er Udupi. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 28,36 % av befolkningen.

Barn i alderen 0 til 6 år utgjorde 9,14 % i 2011 mot 11,20 % i 2001. Antallet jenter i den alderen per tusen gutter er 955 i 2011 mot 958 i 2001. 

## Byer

## Referanser
Morphopsis

***Morphospsis*** er en slekt av sommerfugler som tilhører underfamilien ringvinger (Satyrinae) i den store familien flikvinger (Nymphalidae). Alle artene lever på Ny-Guinea og omkringliggende øyer.

## Utseende
Ganske store sommerfugler med store, brede vinger. De kan ha en viss overflatisk likhet med den søramerikanske slekten *[[Morpho]]* (som de ikke er i slekt med), derav navnet. Oversiden er gjerne brun, forvingens spiss kan være svart, og de kan ha et gult eller oransje skråbånd. Undersiden er mørkbrun med øyeflekker.

## Levevis
Disse sommerfuglene er aktive i skumringen. Dette er noe av bakgrunnen for at de tidligere ble regnet til Amathusiini. DNA-analyser tyder på at denne plasseringen ikke er korrekt, men hvor de egentlig bør plasseres er noe usikkert.

## Systematisk inndeling
Artstallene følger Tree of life http://tolweb.org/Elymniini

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen **[[Elymniini]]** Herrich-Schäffer, 1864
**************** Slekten *Morphopsis* Oberthür, 1880 – noe usikkert om disse hører med her
***************** *[[Morphopsis albertisi]]*
***************** *[[Morphopsis biakensis]]*
***************** *[[Morphopsis ula]]*
***************** *[[Morphopsis phippsi]]*
***************** *[[Morphopsis meeki]]*

## Eksterne lenker
* 
* Catalogue of Life, 2007 checklist Listen tar ikke hensyn til synonymier.
* Elymniini på ''Tree of life''
Elymniopsis bammakoo

***Elymniopsis bammakoo*** er en sommerfugl som tilhører gruppen ringvinger (Satyrinae) i den artsrike familien flikvinger (Nymphalidae). Den er den eneste afrikanske representanten for gruppen Elymniini.

## Utseende
En stor, mørk ringvinge. Vingenes grunnfarge er svartbrun, forvingen har et hvitt eller oransje skråbånd. Bakvingen har et stort, hvitt eller oransje felt nær roten, men er bredt svartbrun langs ytterkanten. Vingenes underside har svarte tverrstreker. Denne arten etterligner trolig giftige sommerfugler i slekten *[[Acraea]]*.

## Levevis
Arten lever i skog. Larvene lever på palmer.

## Utbredelse
Den er utbredt i Vest-Afrika, men finnes også i Uganda.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen Elymniini Herrich-Schäffer, 1864
**************** *Elymniopsis bammakoo* (Westwood, 1851)

## Kilder
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* *Elymniopsis bammakoo* på Tree of life: http://tolweb.org/Elymniopsis/70786

## Eksterne lenker
*
Køge Bugt

**Køge-bukten** (*Køge Bugt*) er et åpent farvann sør for København i Danmark, mellom Amager og Stevns, og med byen Køge sentralt i bukten. Buktens samlede areal utgjør om lag 500 km², og den har en middeldybde på 5-10 meter. I den nordlige delen av bukten utenfor Brøndby Strand, Vallensbæk og Ishøj er det anlagt en stor kunstig strand, Køge Bugt Strandpark.

Strandparken åpnet i 1980 og er et åtte km langt, menneskeskapt naturområde. Kystlinjen er skjøvet 7-800 meter ut i bukten, mens det er skapt seks kunstige innsjøer mellom gammel kystlinje og nåværende strand. Det forelå slike planer siden 1930-tallet, ettersom bukten opprinnelig var så grunn langs kysten at folk måtte ta seg ut flere hundre meter på badebroer, for å komme dit ut hvor de kunne svømme.

Bukten er kjent for to sjøslag, slaget ved Køge bukt i 1677 og slaget i Køge bukt i 1710. Under sistnevnte sank linjeskipet «Dannebroge».

Ifølge *Køge Bugt-loven* som ble vedtatt i 1961, skulle S-tog-linjen Køge-banen bygges som utgangspunkt for en overordnet plan for utbygging av området sør for København. De ni S-tog-stoppene fra Avedøre til Jersie skulle dermed utgjøre sentrum i ni småbyer på rad, med 10&nbsp;000-20&nbsp;000 innbyggere hver. Dubrovnik i Kroatia var forbilde for Avedøre stasjonsby med toetasjes rekkehus med en bymur rundt, samt Danmarks største vingård, mens Brøndby Strand domineres av tolv høyhus langs Strandesplanaden. Ettersom utbyggingen av Køge-banen ble fire år forsinket, ønsket ikke folk å bo der. Først da beplantningene vokste til, og strandparken er etablert, ble området mer attraktivt.

## Referanser

 


## Se også
* Køge Bugt-banen
SS «Electra»

**SS «Electra»** var et seilskip (galeas) bygget på Stord i Vestland i 1876 for Peder Kjellesvig, med flere i Flekkefjord. Skipet ble videresolgt til Thorstein Bryne i Stavanger. Det ble solgt senere til Sverige der skjebnen er ukjent. 

## Historie
*1876: juli: Levert fra verft som SS «Electra» til Peder Kjellesvig med flere, Flekkefjord.
*1896: februar: Solgt til Thorstein Bryne, Stavanger
*1899: mars: Solgt til Sverige. Skjebne er ukjent

## Eksterne lenker
*
Carina Ohlsson

**Carina Gunilla Ohlsson** (født 1957) er en svensk politiker for Socialdemokraterna, og har vært riksdagsmedlem i Sverige 1998–2022. Hun ble valgt inn i riksdagen for Västra Götalands läns östra valkrets på plass 70. Ohlsson er adjunkt av yrke.

Ohlsson var leder av sivilkomiteen i perioden 3. mars 2011 til 26. april samme år, men er nå fast medlem i komiteen. Hun har tidligere deltatt i miljø- og landbrukskomiteen, hvor hun var vara fra 1998 til 2002, fast medlem i perioden 2002 til 2010, og som leder i en halvårsperiode i 2007 under Anders Ygemans fravær. Av andre verv, kan nevnes at hun var medlem av EU-nemnda siden 2006, i Europarådets svenske delegasjon siden 2003, og i valgkomiteen siden 2002. I perioden januar 2005 til oktober 2006 var hun leder for Europarådets svenske delegasjon.

Hun er leder i Sveriges Kvinno- och Tjejjourers Riksförbund og nestleder i Sveriges socialdemokratiska kvinnoförbund. Ohlsson sitter også i styret for Högskolan i Skövde, i Kemikalieinspektionens styre, samt at hun er leder for ABF i Västra Götaland.

## Referanser

 


## Eksterne lenker
* 
* 
*
Zethera

***Zethera*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae). Disse sommerfuglene etterligner giftige arter i slektene *[[Ideopsis]]* og *[[Euploea]]* i gruppen monarksommerfugler (Danainae), og kan variere mye i utseende etter hvilke arter de etterligner.

## Utseende
Store sommerfugler med mørk (brunsvart eller svart) grunnfarge på vingene. Noen har lyse streker på vingenes indre del, andre har store, gule flekker på bakvingen.

## Etterligner giftige arter
Slekten etterligner sannsynligvis giftige monarksommerfugler, og unngår dermed å bli spist av fugler.
Mulige modeller finnes i monarksommerfugl-slektene *[[Euploea]]* og *[[Ideopsis]]*.

## Systematisk inndeling
Artstallene følger  Tree of Life

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen **[[Zetherini]]** Reuter, 1896
**************** Slekten *Zethera* C.Felder, 1861 – etterligner *Ideopsis* og *Euploea* (Danainae). Seks arter, Filippinene og Sulawesi
***************** *[[Zethera hestioides]]*
***************** *[[Zethera incerta]]*
***************** *[[Zethera musa]]*
***************** *[[Zethera musides]]*
***************** *[[Zethera pimplea]]*
***************** *[[Zethera thermaea]]*

## Eksterne lenker
* 
* ''Zethera'' på ''Tree of life''
«Henrik Wergeland» (1877)

**«Henrik Wergeland»** var et seilskip (skonnertbrigg) bygget av J. L. Aas, Ryfylke i 1877 for Chr. Aadnesen m.fl.,Stavanger. Skipet ble videresolgt til Johan Lange, i Bergen.
Skipet forlot Bergen på reise til Frankrike i januar 1895, og lot seg aldri høre fra igjen.

## Historie
*1877: juni: Levert fra verft til Chr.Aadnesen m.fl. i Stavanger og døpt «Henrik Wergeland»
*1891: august: Solgt til  Johan Lange, Bergen
*1895: januar: Forlot Bergen på reise til Frankrike. Forsvant med hele besetningen.

## Kilder
*
Neorina

***Neorina*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae). Disse store, brune sommerfuglene lever i Sørøst-Asia.

## Utseende
Store, mørkbrune sommerfugler med brede vinger. Forvingenes overside er brun til brunsvart, forvingen har en øyeflekk i spissen og gjerne et gult eller oransje skråbånd fra bakhjørnet til midt på forkanten. Bakvingen har noe gult på den fremste delen av ytterkanten, og et par øyeflekker ved bakhjørnet (vanskelige å se om grunnfargen er mørk). Bakhjørnet er ofte trukket ut til en kort stjert.
 
## Utbredelse
Slekten er utbredt i Sørøst-Asia, fra India i vest til Java i øst.

## Systematisk inndeling
Artstallene følger  Tree of Life

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen **[[Zetherini]]** Reuter, 1896
**************** Slekten *Neorina* Westwood, 1850 
***************** *[[Neorina crishna]]*
***************** *[[Neorina hilda]]*
***************** *[[Neorina lowii]]*
***************** *[[Neorina neosinica]]*
***************** *[[Neorina patria]]*

## Eksterne lenker
* 
* ''Neorina'' på ''Tree of life''
Gentofte Sø

**Gentofte Sø** er en innsjø i Gentofte kommune med et areal på 367,300 m². Den inngår i et større naturområde sammen med Brobæk Mose (også kalt *Insulinmosen*, antakeligvis som følge av sitt naboskap til Nordisk Gentofte, nå en del av Novo Nordisk). Gentofte Sø og Brobæk Mose er utpekt som habitatområde.

Innsjøen angis å være en av de viktigste botaniske lokaliteter i det tidligere Københavns Amt med en rik artsvariation. Den dannet opprinnelig grunnlag for yrkesfiskere, og det sees ved bredden av innsjøen stadig eksempler på de gamle fiskehusene.

Inntil 1959 ble innsjøen anvendt til vanninnsamling og anses i dag av Miljøministeriet for en av de reneste i Region Hovedstaden.

Innsjøen var opprinnelig en del større, men i forbindelse med utvidelse av Lyngbyvejen i 1970-årene ble innsjøens areal innskrenket. Den har i dag en omkrets på omtrent 2,6 km.

## Referanser
Chikmagalur (distrikt)

**Chikmagalur** (kannada: ಚಿಕ್ಕಮಗಳೂರು ಜಿಲ್ಲೆ) er et distrikt i den indiske delstaten Karnataka. Distriktets hovedstad er Chikmagalur. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 21,05 % av befolkningen.

Barn i alderen 0 til 6 år utgjorde 8,86 % i 2011 mot 12,15 % i 2001. Antallet jenter i den alderen per tusen gutter er 963 i 2011 mot 959 i 2001. 

## Byer

## Referanser


## Eksterne lenker
*
Khammuan (provins)

**Khammouan** eller**Khammouane** (laotisk: ຄໍາ ມ່ວນ) er en provins sentralt i Laos. Mot nord er grenser den mot Bolikhamsai, mot sør mot Savannakhet. Mot vest ligger Mekong og Nakhon Phanom i Thailand, mot øst skiller Den annamitiske fjellkjeden Khammouan fra Vietnam.

Provinshovedstaden i Khammuan er Thakhek.

## Administrativ inndeling
Provinsen består av følgende distrikter:

# Boualapha (12-06) 
# Hinboun (12-04) 
# Mahaxay (12-02) 
# Nakai (12-07) 
# Nhommalath (12-05) 
# Nongbouk (12-03) 
# Thakhek (12-01) 
# Xaybouathong (12-09) 
# Xebangfay (12-08)
Lincoln Junior High School

**Lincoln Jr. High School** kan peke til følgende:

* Lincoln Junior High (Skokie, Illinois)

## Se også
* Lincoln Junior – Senior High School
* Lincoln Middle School
Ginásio José Corrêa

**Ginásio José Corrêa** er en innendørs idrettsarena i Barueri i Brasil. Arenaen ble åpnet 12. desember 2004, har en publikumskapasitet på 5&nbsp;000, og parkeringsplass til 480 biler.

Ginásio José Corrêa var en av arenaene under Håndball-VM 2011 for kvinner hvor kampene i gruppe B, samt to åttendedelsfinaler.

## Mesterskap
* Basketball-VM for kvinner 2006
* Håndball-VM 2011 for kvinner

## Referanser


## Eksterne lenker
*
Öresundskomiteen

**Öresundskomiteen** var en tverrpolitisk organisasjon for samarbeide mellom politikere fra Sjælland og Skåne. Komiteen som ble etablert i 1993, arbeidet blant annet for å fjerne grensehindringer og for å styrke utviklingen i Øresundsregionen. Blant Öresundskomiteens fokusområder var infrastruktur, kultur og folkelig forankring. 

Jerker Swanstein fra Region Skåne var i 2011 formann for Öresundskomiteen, mens nestformann var Vibeke Storm Rasmussen, regionsrådsformand i Region Hovedstaden. Kristian Ebbensgaard, Ritt Bjerregaard og Mads Lebech var også medlemmer. Öresundskomiteen ble i 2016 avløst av The Greater Copenhagen & Skåne Committee.

## Referanser


## Eksterne lenker
* Öresundskomiteens nettsted
Ginásio Adib Moyses Dib

**Ginásio Adib Moyses Dib** er en innendørs idrettsarena i São Bernardo do Campo i Brasil. Arenaen har en publikumskapasitet på 5&nbsp;000.

Ginásio Adib Moyses Dib var en av arenaene under Håndball-VM 2011 for kvinner hvor kampene i gruppe D, samt to åttendedelsfinaler og to kamper i President's Cup.

## Referanser
Det kinesiske maritime tollvesen

**Det kinesiske maritime tollvesen** (kinesisk: 中国海关总税务司; før 1912: *Det keiserlige maritime tollvesen*, 大清皇家海关总税务司) var et kinesisk regjeringsorgan for skatteinnkreving og informasjonsinnhentelse. Det ble opprettet i 1854 og bestod som en enhet til 1949 da det fortsatte videre i hver sin versjon i både Republikken Kina (på Taiwan) og i Folkerepublikken Kina.

## Organisasjon

På de høyere nivåer var tollvesenet stort sett ledet av utlendinger, skjønt det var den kinesiske regjering som var overordnet instans. Tollvesenet kom i stand idet utenlandske konsuler i Shanghai etablerte vesenet i 1854 for å innkreve de maritime handelsavgifter som de kinesiske myndigheter ikke hadde klart å innkreve på grunn av Taipingopprøret. Organisasjonen ble elevert til regjeringsorgan i 1859. Dets oppgaver vokste raskt til også å omfatte innenlands skatteinnkreving, postvesen, havne- og elvevesen, fyrvesen, værmelding og anti-smugler-tiltak. Tollvesenet kartla og politibevoktet den kinesiske kyst og Yangtzeelven. Den bedrev låneforhandlinger, valutareform og økonomisk og finansiell styring. Det publiserte månedlige handelsoversikter, en regulær serie navigasjonshjelpemidler, og rapporter om været og medisinske anliggender. Det representerte også Kina på over tyve verdensutstillinger, drev flere utdannelsesinstitusjoner og utførte enkelte diplomatiske ærender. 

Briter dominerte tollvesenets utenlandske stab, men blant de ansatte var det også en god del tyskere, amerikanere, franskmenn og – etterhvert – japanere. En nordmann var også høyt oppe i systemet: Johan Wilhelm Normann Munthe. Kinesere begynte å bli forfremmet til ledende stillinger fra og med 1929.

## Generalinspektører
* Horatio Nelson Lay，1859－1863
* Robert Hart，1863－1911
* Robert Edward Bredon，1908－1910
* Francis Aglen，1910－1912 og 1912－1929
* Frederick Maze，1929－1943
* Lester Knox Little，1943－1950

## Litteratur

*Donna Brunero: * Britain's Imperial Cornerstone in China: The Chinese Maritime Customs Service, 1854-1949*. Routledge, 2006.

*John K. Fairbank: *Trade and Diplomacy on the China Coast: The Opening of the Treaty Ports, 1842-1854.* 2 bind. Cambridge, MA: Harvard University Press, 1953.

* Johanne Huitfeldt: *General Munthe: eventyrer og kunstsamler i det gamle Kina*. Huitfeldt, 1990  

*Stanley Fowler Wright: *Hart and the Chinese Customs.* Belfast: published by William Mullen and Son for Queen's University, Belfast, 1950.

*Crawford David S. James Watson, MD, LRCSE – an Edinburgh trained physician and surgeon in northeastern China 1865–1884. J. Royal College of Physicians of Edinburgh . 2006.

## Eksterne lenker
* Bristol University Chinese Maritime Customs Project
* Handlist of L.K. Little papers at Houghton Library, Harvard University
* Maria Bugrova Bumali Project about Chinese Maritime Customs
Rolvsøy (øy)

**Rolvsøy** er ei øy i Østfold danna av forgreninger (bifurkasjoner) i elva Glommas nedre løp. Øya ligger i Fredrikstad kommune med unntak av en liten del (2,27 kvadratkilometer) i nordvest som tilhører Råde kommune. Øya avgrenses av Glommas hovedløp i sørøst, Vesterelva og Kjølbergelva/Seutelva i vest, Skinnerflo i nord og Visterflo i nordøst.

Rolvsøy har et areal på 60,51 kvadratkilometer, og er dermed Norges nest største fluviale øy (øy i et vassdrag) etter Tunøya i nabokommunen Sarpsborg.

Befolkningstallet i Fredrikstads del av Rolvsøy er 31&nbsp;930 pr september 2011, og øya er dermed en av Norges mest folkerike øyer.

Fredrikstad jernbanestasjon og den nye bykjernen i Fredrikstad ligger på Rolvsøya, og det samme gjør stedene Lisleby, Glemmen, Rolvsøy, Rostadneset og Veum. I nærheten av Veum er det også en privat flyplass.

## Referanser
SM-83

**SM-83** (forkortelse for *Sporvogn Motorvogn Prosjektår 1983*) var en serie på 11 motorvogner ombygget av og for Oslo Sporveier. Vognene var bygget om fra vogner av typen SM-53 ved at fronten på vognene ble kraftig ombygget, vognene fikk tre dobbeltdører, og den gamle kontrolleren ble byttet ut med chopper fra AEG.
Ombyggingen ble foretatt ved Oslo Sporveiers verksted på Sagene.

Vognene ble utrangert 2000 grunnet at sporveien øket kjørespenninga fra 600 til 750 volt fra 1. juli 2000.

Vognene var nummrert 261-271 i perioden 1985–1994.

Vognene 201-207 (261-267) var i en periode fra de ble bygget og frem til 1990 tallet lakkert røde (261 og 262 var røde opp til vinduene og grå opp til taket), vognene ble deretter lakkert etter Oslo sporveiers nye designskjema.

## Bevarte vogner
* Vogn 201 bevart som arbeidsvogn i Göteborg
* Vogn 203 var tidligere bevart som museumsvogn ved det danske sporveismuseet Skjoldenæsholm. Pr januar 2025, står den ikke langt fra tusenfryd.
* Vogn 207 bevart som museumsvogn på sporveismuseet i Oslo
* Vogn 210 bevart som trafikkvogn/cafévogn ved Djurgårdslinjen i Stockholm

## Eksterne lenker
* Presentasjon av SM83 207 på nettsidene til Lokaltrafikkhistorisk forening 
* Presentasjon av SM83 \ A51 210 på Svenska Spärvagssälskapets nettsider
Lincoln Junior – Senior High School

**Lincoln Junior – Senior High School** kan peke på:

*Lincoln Junior – Senior High School (Indiana) i Cambridge City i Indiana
*Lincoln Junior – Senior High School (Kansas) i Lincoln i Kansas
*Lincoln Junior – Senior High School (Pennsylvania) i Ellwood City i Pennsylvania
*Lincoln Junior – Senior High School (Rhode Island) i Lincoln i Rhode Island
Valdresmusea

**Valdresmusea AS** er et norsk aksjeselskap stiftet i 2006 for å drive kulturhistorisk bevaring, dokumentasjon, forskning og formidling særlig knyttet til den lokale kulturarven i Valdres. Selskapet driver Bautahaugen Samlinger, Bagn Bygdesamling og Valdres Folkemuseum, og har også inngått avtale om drift og utvikling av Gardbergfeltet. Siden 2008 har selskapet også hatt ansvar for driften av Norsk institutt for bunad og folkedrakt og administrasjon av det statlige Bunad- og folkedraktrådet etter avtale med Kulturdepartementet.

Valdresmusea har hovedkontor på Fagernes og har i alt 23 fast ansatte i tillegg til prosjekttilsatte, sesongtilsatte og ulike på tiltaksmidler. Selskapet eies av de seks kommunene i Valdres: Nord-Aurdal, Sør-Aurdal, Øystre Slidre, Vestre Slidre, Vang og Etnedal.

Valdresmusea er kjernemuseum i Norge i arbeidet med levende folkekultur og immateriell kulturarv. Satsingsområdene er folkemusikk, folkedans, folkemusikkinstrument, bunad, tekstil og bygningsvern.

## Avdelinger
* Bautahaugen Samlinger
* Bagn Bygdesamling
* Valdres Folkemuseum
* Gardbergfeltet
* Norsk institutt for bunad og folkedrakt

## Referanser


## Eksterne lenker
*
Lincoln Middle School

**Lincoln Middle School** kan peke på:

* Lincoln Middle School (Dunellen, New Jersey)
* Lincoln Middle School (El Paso, Texas)
* Lincoln Middle School (Gainesville, Florida)
* Lincoln Middle School (Indianapolis, Indiana)
* Lincoln Middle School (Portland, Maine)
* Lincoln Middle School (Pullman, Washington)
* Lincoln Middle School (Rockford, Illinois)
* Lincoln Middle School (Park Ridge, Illinois)
* Lincoln Middle School (Santa Monica, California)
* Lincoln Middle School (Washington, D.C.)
* Lincoln Middle School (Winnipeg, Manitoba)
* Lincoln Middle School (Alameda, California)
* Lincoln Middle School (Park Ridge, Illinois)
* Lincoln Middle School (LaSalle, Illinois)